# Diego Maradona

Diego Armando Maradona|  |
| Lični podaci |
| Puno ime | Diego Armando Maradona |
| Datum rođenja | 30. listopada 1960. |
| Mjesto rođenja |  Buenos Aires, Argentina |
| Datum smrti | 25. studenog 2020. |
| Mjesto smrti |  Buenos Aires, Argentina |
| Nacionalnost | Argentinac |
| Državljanstvo |  argentinsko |
| Visina | 1.65m |
| Nadimak | *Mali Zeleni* |
| Pozicija | centarfor |
| Profesionalni klubovi\* |
|

|  |  |  |
| --- | --- | --- |
| **Godine** | **Klub** | **Uta. (gol.)** |
| 1976 – 1981 |  Argentinos Juniors | 167 (115) |
| 1981 – 1982 |  Boca Juniors | 40 (28) |
| 1982 – 1984 |  Barcelona | 36 (22) |
| 1984 – 1991 |  Napoli | 259 (115) |
| 1991 – 1993 |  Sevilla | 26 (5) |
| 1993 – 1994 |  Newell's Old Boys | 5 (0) |
| 1995 – 1997 |  Boca Juniors | 30 (7) |
| **Nacionalna reprezentacija\*\ |
| **Godine** | **Reprezentacija** | **Uta. (gol.)** |
| 1977 – 1994 |  Argentina | 91 (34) |

 |
| Trenirani klubovi |
|  |
|  |  |
|  |
|  1994  |  Textil Mandiyú
 |
|  1995  |  Racing Club
 |
|  2008 – 2010  |  Argentina
 |
|  2011 – 2012  |  Al-Vasl
 |
|  2017 – 2018  |  Al-Fudžaira
 |
|  2018 – 2019  |  Dorados
 |
|  2019 – 2020  |  Gimnasia La Plata
 |
|  |
| \* Nastupi i golovi u profesionalnim klubovima koji se računaju samo za službene utakmice i tačni su do 26.11.2020.  |

**Diego Armando Maradona** (Buenos Aires, 30. listopada 1960. – Buenos Aires, 25. studenog 2020.) bio je argentinski nogometaš, trener te izbornik reprezentacije Argentine. Po mnogima, Maradona je bio najbolji nogometaš u historiji, a 1999. godine izabran je za FIFA-inog igrača stoljeća na internetskoj anketi na kojoj je dobio 53.6% glasova, u usporedbi s Peléovih 18.53%. Ipak, nedugo prije ceremonije proglašenja, FIFA je odlučula dodijeliti i drugu nagradu i sazvala je "vijeće" koje je Peléa proglasilo najboljim, stovrivši tako izjednačen rezultat među njima. Mnogi su tu odluku pripisali Peléovoj višegodišnjoj podršci FIFA-i u usporedbi s Maradoninim stalnim kritikama. Na glasovanju koje je proveo IFFHS završio je na 5. mjestu, a u izboru *France-Footballa* na 2. mjestu, iza Peléa.

Maradona je jedini igrač u povijesti koji je postavio čak dvije rekordne vrijednosti transfera. Prvi iznos bio je onaj od £5,000,000 kojeg je Barcelona platila Boci, a drugi £6,900,000 kojeg je S.S.C. Napoli platio Barceloni 1984. godine. Tijekom svoje klupske karijere, Maradona je igrao za klubove Argentinos Juniors, Boca Juniors, FC Barcelona, S.S.C. Napoli, Sevilla FC i Newell's Old Boys. Za reprezentaciju je nastupio 91 put i postigao 34 pogotka.

Sudjelovao je na ukupno četiri Svjetska nogometna prvenstva, uključujući i ono 1986. gdje je, kao kapetan momčadi, vodio Argentinu do pobjede nad Zapadnom Njemačkom u finalu i usput osvojio Zlatnu loptu. Na istom natjecanju postigao je oba pogotka u pobjedi 2:1 nad Engleskom i oba su ušla u povijest. Prvi jer je postignut rukom, a danas je znan kao "Božja ruka", a drugi jer je prije postizanja pogodtka izveo dribling dug 60 metara. Taj je gol 2002. proglašen "Golom stoljeća".

Ipak, Maradona je za života bio jedna od najkontroverznijih figura u povijesti nogometa. Godine 1991. suspendiran je na 15 mjeseci zbog pozitivnog testa na kokain, u Italiji, a 1994. je poslan kući sa Svjetskog prvenstva zbog pozitivnog testa na efedrin. Nakon što se 1997., na 37. rođendan, povukao iz aktivnog nogometa, Maradona je dobio na težini, imao je slabo zdravlje i patio od posljedica konzumiranja kokaina. Godine 2005. kirurškim je zahvatom spriječio daljnje debljanje, a riješio se ovisnosti. Iako nije imao gotovo nikakvog trenerskog iskustva, 2008. postavljen je za izbornika Argentine, ali mu 2010. nije produžen ugovor. Kasnije se nastavio baviti trenerskim poslom, balansirajući poslovne obveze sa ozbiljnim zdravstvenim problemima koji su postajali sve učestaliji. Umro je 25. studenog 2020. godine od posljedica srčanog udara.